- Hindi News
- National
- पदोन्नति, वेतन विसंगति: काली पट्टी लगाकर कर रहे काम स्वास्थ्य कर्मचारी, मांग पूरी नहीं होने पर क
पदोन्नति, वेतन विसंगति: काली पट्टी लगाकर कर रहे काम स्वास्थ्य कर्मचारी, मांग पूरी नहीं होने पर करेंगे उग्र आंदोलन
भास्कर न्यूज | जांजगीर-चांपा
पदोन्नति, वेतन विसंगति व अन्य मांगों को लेकर स्वास्थ्य कर्मियों ने शासन के खिलाफ मोर्चा खोला है। चरणबद्घ आंदोलन में स्वास्थ्य कर्मियों ने काली पट्टी लगाकर काम शुरू कर दिया है। कर्मचारियों का कहना है कि मांग पूरी नहीं हुई तो आंदोलन तेज होगा।
वेतन विसंगति व स्वास्थ्य कर्मचारियों को 4 स्तरीय पदोन्नत वेतनमान का लाभ सहित 29 सूत्रीय मांगों को लेकर छत्तीसगढ़ प्रदेश स्वास्थ्य कर्मचारी संघ के आह्वान पर स्वास्थ्य कर्मचारियों ने आंदोलन शुरू कर दिया है। पहले दिन 1 मार्च से जिले के स्वास्थ्य कर्मचारी काली पट्टी लगाकर काम करने पहुंचे। जिला अस्पताल के फार्मासिस्ट, लैब टेक्नीशियन, नर्स, वार्ड व्याय सहित करीब 90 कर्मचारियों ने काली पट्टी लगाई। जिले के सभी सामुदायिक स्वास्थ्य केंद्रों, बीडीएम अस्पताल चांपा, सिटी डिस्पेंशरी अकलतरा के कर्मचारियों ने काली पट्टी लगाकर कार्य करना प्रारंभ किया। कर्मचारी एक सप्ताह तक काली पट्टी लगाकर कार्य करेंगे।- शेष पेज 12
छग प्रदेश स्वास्थ्य कर्मचारी संघ के जिला सचिव एमएल साहू ने बताया कि संघ द्वारा वेतन तथा विभागीय भर्ती नियमों में विसंगति, चार स्तरीय पदोन्न्त वेतनमान, सातवां वेतनमान की मांग को लेकर विगत कई वर्षों से ज्ञापन एवं धरना प्रदर्शन के माध्यम से शासन का ध्यान आकृष्ट कराया गया है। इसके बाद भी शासन द्वारा कर्मचारियों की मांगों पर कोई ध्यान नहीं दिया जा रहा है।
ये है स्वास्थ्य कर्मचारियों की प्रमुख मांगे
0 नर्सिंग कर्मचारियों को नर्सिंग एलाउंस, रखरखाव भत्ता।
0 डिग्री डिप्लोमाधारी नर्सों को अग्रिम वेतन वृद्घि का लाभ।
0 निश्चित समय में कर्मचारियों की पदोन्नति।
0 मैदानी कर्मचारियों को प्रतिमाह कार्यक्षेत्र के अनुपात में यात्रा भत्ता आदि
काली पट्टी लगाकर कार्य करते स्वास्थ्य कर्मचारी।
आठ को जिला मुख्यालय में करेंगे धरना-प्रदर्शन
पहले चरण में कर्मचारी काली पट्टी बांधकर विरोध जताएंगे। इसके बाद 8 मार्च को जिला स्तर पर धरना-प्रदर्शन किया जाएगा तथा मुख्य सचिव के नाम कलेक्टर को ज्ञापन सौंपेंगे। मांग पूरी नहीं होने पर 25 मार्च को रायपुर में प्रांत स्तर पर रैली निकालकर मुख्यमंत्री को ज्ञापन सौंपेंगे।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva